Hadith On Prohibition Of Music
حرمتوں کی بنیاد سورہ الاعراف آیت 33 میں بیان ہوئی ہیں۔ کسی بھی حرمت کو اسی دائرے میں لا کر بتانا ہوتا ہے وہ اس معیار پر کیوں حرام ہے۔ یہ پانچ بنیادیں ہیں۔ فواحش، حق تلفی، زیادتی، بدعت اور شرک۔ جس موسیقی میں ان میں سے کوئی چیز پائی جائے وہ حرام ہوگی ورنہ نہیں۔ آپؐ کے زمانے میں آج کی طرح ہی لہو و لعب اور فواحش کی محافل میں بھی موسیقی کا استعمال ہوتا تھا اس بنا پر آپ نے ان الفاظ میں اس کی مذمت فرمائی۔ جب ایسی کوئی چیز نہ تھی تو آپ کے سامنے موسیقی پیش ہوئی اور آپ نے سنی اور حضرت عائشہ کو بھی سنائی اور منع نہیں کیا۔ جیسے ہمارے ہاں بعض اوقات بچوں کے ویڈیو گیمز کھیلنے پر پابندی لگائی جاتی ہے۔ اس کی وجہ یہ نہیں ہوتی کہ ویدیو گیم کھیلنا غلط ہے، بلکہ اس وجہ سے کہ وہ اس میں وقت ضائع کریں گے۔ ایسا نہ ہو تو لطف اندوزی کے لیے اجازت دی جاتی ہے۔